《次韵晁元默和李季章参政长句因寄呈李参 其一》
宋代·韩淲

雅怀何地不为春，弭节临川亦载欣。万事悠悠俱昨梦，一身落落掩前闻。

山焚玉石何难辨，水杂淄渑未易分。喜见故家新筑就，试看灵谷赋烟云。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。